Rengin virsi
Jos ma saisin jouten olla,
 Jouten olla ja kotona,
 Puolen vuotta voita syödä,
 Voita syödä, voita juoda,
 Ma’ata maassa maitoisessa,
 Metisessä mellehtiä,
 Seista rasvassa sulassa,
 Into-ihrassa iloita –
 Kasvaisin kuin puu palolla,
 Kanervainen kankahalla,
 Lihoisin kuin liinavihko,
 Täytyisin kuin tähkäsäkki.
 Pitäispä piiat hyvänä,
 Vaimot pääni valkeana!

 Vaan nyt käännyin käskyn alle,
 Toisen orjaksi osauin;
 Toisen työlle talutettu,
 Toisen pöydälle pakattu.
 Pieneneepä pulskat paikat,
 Väkipaikat vähenevät:
 Eikä kaulaa neidot nuoret,
 Neidot nuoret ja soreat!

Abraham Poppius
Runot